Η σειρά **Ghost Whsiperer** είναι αμερικανική τηλεοπτική σειρά, που δημιουργήθηκε από τον John Gray. Η σειρά, παραγωγής Disney, ξεκίνησε στις 23 Σεπτεμβρίου 2005 από το CBS. Η σειρά προσείλκυσε στις ΗΠΑ 10 εκατομμύρια τηλεθεατές και έχει τιμηθεί με δύο βραβεία Emmy Award και εννέα υποψηφιότητες για βράβευση, ενώ η Jenniffer Love Hewitt πήρε το Emmy για καλύτερη τηλεοπτική ηθοποιός 2 συνεχόμενες χρονιές.

Η σειρά ακολουθεί την ζωή της Μελίντα Γκόρντον (Melinda Gordon), η οποία ζει στην πόλη Grandview του Οχάιο και έχει την ικανότητα να βλέπει και να επικοινωνεί με τους νεκρούς. Ενώ προσπαθεί να ζήσει μια φυσιολογική ζωή, η Μελίντα τους βοηθάει να περνούν στην «απέναντι πλευρά».

Η παραγωγή της σειράς είναι από την Sander / Moses Productions και την Touchstone Television, σε συνεργασία με τα ABC Studios και CBS Television Studios. Το CBS αποφάσισε να κόψει την σειρά και να μην την συνεχίσει για έκτη σαιζόν λόγω υψηλού κόστους της παραγωγής και της χαμηλής ακροαματικότητας που είχε ο πέμπτος και τελευταίος κύκλος.
Στον πέμπτο και τελευταίο κύκλο, η Melinda και ο σύζυγος της Jim έχουν ξεκινήσει μια νέα ζωή ως υπερήφανοι γονείς του μικρού Aidan, ο νεογέννητος γιος της, που έχει κληρονομήσει το χάρισμά της να βλέπει πνεύματα, είναι το καινούριο μέλος της οικογένειας. Τα φαντάσματα εξακολουθούν να τους ακολουθούν σε κάθε τους βήμα, και η επικοινωνία με αυτά τα ανήσυχα πνεύματα γίνεται οικογενειακή υπόθεση.

Στην Ελλάδα η σειρά προβάλλεται υπό τον τίτλο **Φαντάσματα** και έχουν προβληθεί, προς το παρόν, ο πρώτος και ο δεύτερος κύκλος από την ΕΤ1. Επίσης, αυτή την περίοδο προβάλλεται σε επανάληψη από το συνδρομητικό κανάλι Fox Life, το οποίο έχει προβάλει όλους τους κύκλους.

Ηθοποιοί
--------

| Ηθοποιός | Χαρακτήρας |
| --- | --- |
| Jennifer Love Hewitt | Melinda Gordon |
| David Conrad | Jim Clancy |
| Aisha Tyler | Andrea Marino |
| Jay Mohr | Rick Payne |
| Camryn Manheim | Delia Banks |
| Tyler Patrick Jones/Christoph Sanders | Ned Banks |
| Jamie Kennedy | Eli James |
| Connor Gibbs | Aiden Lucas |

Kόψιμο-Ολοκλήρωση
-----------------

Η σειρά μετά το κόψιμο από το CBS ήταν τελικά να συνεχιστεί και για έκτη σαιζόν από το ABC. Τελικά η σειρά δεν πήρε το πράσινο φως για έκτη σαιζόν. Είχαν συζητήσεις με το κανάλι ABC, μιας και η σειρά γυριζόταν σε συνεργασία με τα ABC studios, αλλά δεν δέχτηκαν να συνεχίσουν την σειρά.

Επισκόπηση Σειράς
-----------------

| Σαιζόν | Επεισόδια | Δίσκοι | Αρχική προβολή | *Ghost Whisperer* Κυκλοφορία DVD |
| --- | --- | --- | --- | --- |
| Region 1 | Region 2 |
|  | **1** | 22 | 6 | 2005 – 2006 | 31 Οκτωβρίου, 2006 | 9 Ιουλίου, 2007 |
|  | **2** | 22 | 6 | 2006 – 2007 | 18 Σεπτεμβρίου, 2007 | 25 Φεβρουαρίου, 2008 |
|  | **3** | 18 | 5 | 2007 – 2008 | 2 Σεπτεμβρίου, 2008 | 6 Απριλίου, 2009 |
|
|  | **4** | 23 | 7 | 2008 – 2009 | 22 Σεπτεμβρίου, 2009 | TBA |
|  | **5** | 22 | 7 | 2009 – 2010 | ΤΒΑ | ΤΒΑ |

### Σαιζόν 1:2005-2006

* Επεισόδιο 1/Pilot

Η Melinda Gordon μόλις παντρεύτηκε. Στη δεξίωση είδε κάτι να ζωγραφίζεται στο παράθυρο και καταλαβαίνει πως είναι ένα πνεύμα. Αλλά για πρώτη φορά το πνεύμα έρχεται μέσα στο σπίτι της και αυτό την συγκλονίζει. Είναι το πνεύμα ενός στρατιώτη που σκοτώθηκε στη μάχη. Παρά το φόβο της, προσπαθεί να τον βοηθήσει να βρει την οικογένεια του και να περάσει στον γιο του το μήνυμα που θέλει.

* Επεισόδιο 2/The Crossing

Ένα αγόρι που πέθανε σε μια σύγκρουση με τραίνο, θέλει βοήθεια από την Melinda να σιγουρέψει την μητέρα του πως ο θάνατος του δεν προκλήθηκε από εκείνη. Η πεθερά της Melinda κάνει δώρο ένα ταξίδι στον Jim και στη Melinda και έχουν μια βαθιά συζήτηση πάνω σε αυτό το θέμα.

* Επεισόδιο 3/Ghost, Interrupted

Η ίδια δίδυμη αδερφή μιας έφηβης κοπέλας παρακαλεί την Melinda να την βοηθήσει να απολογηθεί στην αδερφή της η οποίος είναι ασθενής ψυχιατρικής.

* Επεισόδιο 4/Mended Hearts

Ένας άντρας που σκοτώθηκε σε ατύχημα ποδηλάτου ζητάει την βοήθεια της Melinda για να σώσει την ζωή της αρραβωνιαστικιά του και να μάθει σε ποιον μεταμόσχευσαν την καρδιά.

* Επεισόδιο 5/Lost Boys

Joaquin Cortes the king of flamenco dance, will be at the Kallimarmaro Panathenaic Stadium in Athens.

* Επεισόδιο 6/Homecoming

Η Melinda βοηθάει έναν θυμωμένο νεαρό πνεύμα και ανακαλύπτει το μυστικό που θα ταρακουνήσει αυτούς που έχουν μείνει πίσω του. 

* Επεισόδιο 7/Hope and Mercy

Σ’ ένα νοσοκομείο η Μelinda συναντά το πνεύμα μίας γυναίκας, η οποία θέλει να μάθει τι προκάλεσε το θάνατό της κατά τη διάρκεια μιας εγχείρισης.

* Επεισόδιο 8/On the Wings of a Dove

Ένα δαιμόνιο κυνηγάει τον Jim και τον οδηγεί να αμφιβάλει για την πίστη του. Η Melinda προκειμένου να σώσει τον Jim πρέπει να βοηθήσει το πνεύμα, παρόλο που είναι επικίνδυνο.

* Επεισόδιο 9/Voices

Το πνεύμα της μητέρας ενός εφήβου προσπαθεί να επικοινωνήσει με το γιο της μέσω λευκού ήχου. Η Melinda καλείται να βρει ένα τρόπο να φτάσουν τα μηνύματα στον παραλήπτη.

* Επεισόδιο 10/Ghost Bride

Το φάντασμα μιας νύφης που δεν πρόλαβε να ζήσει την πρώτη νύχτα του γάμου της επιστρέφει με εκδικητική διάθεση κυνηγώντας τη νέα αρραβωνιαστικιά του αγαπημένου της.

* Επεισόδιο 11/Shadow Boxer

Το φάντασμα της μητέρας ενός μποξέρ ζητάει από τη Melinda να βοηθήσει να συμφιλιωθεί ο γιος της με τον πατέρα του. Ο μποξέρ είναι θυμωμένος μαζί του γιατί δεν τον άφησε να περάσει το λιγοστό χρόνο που απέμενε με την άρρωστη μητέρα του.

* Επεισόδιο 12/Undead Comic

Ένας κωμικός αυτοκτονεί και από τότε ζει ανάμεσα στον κόσμο των νεκρών και στον κόσμο των ζωντανών. Η Melinda προσπαθεί να τον βοηθήσει να αναπαυτεί η ψυχή του.

* Επεισόδιο 13/Friendly Neighborhood Ghost

Το φάντασμα ενός ηλικιωμένου υποπτεύεται ότι ο νέος γείτονας της Melinda είναι ο δολοφόνος της εγγονής του.

* Επεισόδιο 14/Last Execution

Ένα φάντασμα ακολουθεί τη Melinda για να την αναγκάσει να επικοινωνήσει με την κόρη του. Την ίδια ώρα, μία γυναίκα μηνύει τον άντρα της Melinda, ο οποίος είναι νοσηλευτής υποστηρίζοντας ότι της προκάλεσε μεγαλύτερη βλάβη την ώρα που της έδινε τις πρώτες βοήθειες.

* Επεισόδιο 15/Melinda's First Ghost

Η Melinda καλείται να θυμηθεί πώς αποξενώθηκε από τη μητέρα της, αφότου είχε την πρώτη της ενόραση. Η μητέρα της φαίνεται να μην μπορούσε να δεχτεί το χάρισμα της κόρης της. Τώρα, η Melinda πρέπει να τα ξαναβρεί με τη μητέρα της για να βοηθήσει ένα φάντασμα.

* Επεισόδιο 17/Demon Child

Η Melinda έρχεται αντιμέτωπη με το πνεύμα ενός εξαγριωμένου αγοριού, το οποίο τρομοκρατεί τη μητέρα του και την μικρή αδερφή του.

* Επεισόδιο 18/Miss Fortune

Όταν φτάνει στην πόλη ένα περιπλανώμενο τσίρκο η Melinda συναντά το πνεύμα ενός πικραμένου μάγου, ο οποίος υποστηρίζει ότι ο θάνατος του δεν ήταν ατύχημα και πως υπεύθυνος είναι ο ζηλιάρης αδερφός του.

* Επεισόδιο 19/Fury

Το φάντασμα ενός αφροαμερικανού που δολοφονήθηκε τη δεκαετία του 70' από ένα λευκό στοιχειώνει τον κατήγορο της υπόθεσης που παρόλο που είχε αρκετά στοιχεία δεν κατάφερε να στείλει στη φυλακή τον ένοχο. Η Melinda προσπαθεί να το βοηθήσει να βρει τη δικαιοσύνη που ψάχνει.

* Επεισόδιο 20/The Vanishing

Ένα τυχαίο χτύπημα στο κεφάλι θέτει σε κίνδυνο την ικανότητα της Melinda. Η κοπέλα πρέπει να συμβιβαστεί με το ενδεχόμενο να χάσει για πάντα το χάρισμα της, καθώς προσπαθεί να βοηθήσει μια νεαρή που πρόσφατα έχασε τον αγαπημένο της.

* Επεισόδιο 21/Free Fall (1)

Η Melinda τρομοκρατείται όταν συνειδητοποιεί ότι ένα αεροπλάνο πρόκειται να συντριβεί, καθώς το πνεύμα του πιλότου και της αεροσυνοδού επικοινώνησαν μαζί της.

* Επεισόδιο 22/The One (2)

Μετά την πτώση του αεροπλάνου η Melinda πρέπει να διεκπεραιώσει το δύσκολο έργο να βοηθήσει τους εκατοντάδες επιβάτες να περάσουν στον κόσμο των νεκρών. Παράλληλα πρέπει να δώσει εξηγήσεις στους πραγματογνώμονες για το πώς ήξερε ότι το αεροπλάνο θα συντριβεί.

### Σαιζόν 2:2006-2007

* Επεισόδιο 1/Love Never Dies

Η Melinda ανησυχεί ότι η Andrea είναι επηρεασμένη να μην περάσει στον άλλο κόσμο. Η Melinda ζητά τη βοήθεια ενός ειδικού στην ιστορία και τη μεταφυσική προκειμένου να μπορέσει να εξηγήσει το όραμα με τον άντρα με το πλατύ καπέλο.

* Επεισόδιο 2/Love Still Won't Die

Ένα φάντασμα με αδυναμία στα νιάτα ωθεί έφηβους να κλέβουν. Την ίδια στιγμή, η Melinda πρέπει να αντιμετωπίσει το πνεύμα του ραδιούργου πρώην φίλου της.

* Επεισόδιο 3/Drowned Lives

Η Melinda επισκέπτεται τους φίλους της που νομίζουν ότι το σπίτι τους είναι στοιχειωμένο. Εκεί βρίσκει ένα εξάχρονο κοριτσάκι που είχε πνιγεί.

* Επεισόδιο 4/The Ghost Within

Η Melinda αγοράζει ένα κόσμημα και διαπιστώνει ότι είναι στοιχειωμένο. Έτσι το χρησιμοποιεί για να έρθει σε επαφή με το φάντασμα του Dennis, ο οποίος θέλει η πρώην κοπέλα του να έρθει σε επαφή με τη φυσική της μητέρα.

* Επεισόδιο 5/A Grave Matter

Το φάντασμα ενός άντρα που θάφτηκε στο λάθος τάφο αρχίζει να στοιχειώνει το νεκροταφείο, καθώς η σύζυγος κάποιου άλλου έρχεται και τον θρηνεί κάθε μέρα.

* Επεισόδιο 6/The Woman of His Dreams

Ένα φάντασμα κάποιας που πέθανε κατά τη διάρκεια μιας εγχείρισης στοιχειώνει τα όνειρα του Jim. Η Melinda διαπιστώνει ότι πρόκειται για ένα supermodel που θέλει να προστατέψει τη μικρή της αδερφή από το να έχει την ίδια τύχη με εκείνη.

* Επεισόδιο 7/ A Vicious Cycle

Το πρώτο ταξίδι της Melinda και του Jim στην εξοχή διακόπτεται, όταν η Melinda βοηθάει το πνεύμα μιας γυναίκας η οποία είχε εγκαταλείψει το σύζυγο και την κόρη της.

* Επεισόδιο 8/The Night We Met

Το φάντασμα ενός σεφ που κάηκε κατά τη διάρκεια πυρκαγιάς στο κινεζικό εστιατόριο που εργαζόταν συναντάει τη Melinda όταν το μέρος τυλίγεται για δεύτερη φορά στις φλόγες.

* Επεισόδιο 9/The Curse of the Ninth

Η Melinda συναντάει ένα σερβιτόρο, ο οποίος από τότε που πέθανε ο φίλος του δεν μπορεί να παίξει κιθάρα και διαπιστώνει ότι τον στοιχειώνουν δύο φαντάσματα.

* Επεισόδιο 10/Giving Up The Ghost

Το φάντασμα ενός μαθητή παίκτη του baseball κυνηγάει το αγόρι που έχει τη θέση του, καθώς ζητάει εκδίκηση από τον προπονητή του που τον θεωρεί υπεύθυνο για το θάνατο του.

* Επεισόδιο 11/Cat's Claw

Η Melinda ενώ βρίσκεται στο εργαστήριο του Πανεπιστημίου δέχεται κάποια τηλεπαθητικά μηνύματα καθώς ασχολείται με ένα φυτό από το Περού το οποίο αιμορραγεί.

* Επεισόδιο 12/Dead to Rights

Η Melinda δυσκολεύεται να επικοινωνήσει με ένα φάντασμα, μέχρι τη στιγμή που διαπιστώνει ότι δεν πρόκειται για νεκρό, αλλά για κάποιον που βρίσκεται σε κώμα.

* Επεισόδιο 13/Deja Boo

Η Melinda διαπιστώνει ότι πρέπει να σταματήσει ένα φάντασμα το οποίο δεν θέλει να μετεμψυχωθεί. Παράλληλα ανακαλύπτει ότι κάποιος γνωρίζει το μυστικό της.

* Επεισόδιο 14/Speed Demon

Το τζιπ της Melinda χαλάει σ’ έναν ερημικό δρόμο. Εκεί, της παρουσιάζεται ένα φάντασμα με τη μορφή σκελετού.

* Επεισόδιο 15/Mean Ghost

Η Melinda βγάζει λόγο στο Grandview High, όταν βλέπει ένα όραμα που αφορά στις cheerleaders στις οποίες συμβαίνουν άσχημα πράγματα στους ημιτελικούς των cheerleading. Αργότερα, μαθαίνει ότι το πρωτάθλημα είναι σε μερικές μέρες.

* Επεισόδιο 16/The Cradle Will Rock

Η Melinda συνοδεύει την Delia σ’ ένα τοπικό κοσμηματοπωλείο, όταν ληστές εισβάλλουν στο κατάστημα. Λίγο αργότερα το πνεύμα του κοσμηματοπώλη επισκέπτεται τη Melinda.

* Επεισόδιο 17/The Walk-In

Ένα πτώμα έχει εξαφανιστεί από το νεκροτομείο και η Melinda αρχίζει να το ψάχνει. Όταν το φάντασμα του την επισκέπτεται αντιλαμβάνεται ότι πρέπει να ζητήσει τη βοήθεια του καθηγητή Payne.

* Επεισόδιο 18/Children of Ghosts

Η Melinda και ο Jim γίνονται προσωρινά οι κηδεμόνες μιας έφηβης της οποίας η μητέρα αγνοείται. Τελικά το φάντασμα της μητέρας εμφανίζεται στη Melinda και της αποκαλύπτει που βρίσκεται το πτώμα της.

* Επεισόδιο 19/Children of Ghosts

Η Melinda βοηθάει τον Ned να αντιμετωπίσει ένα φάντασμα, ενώ παράλληλα βοηθάει και ένα πνεύμα, το οποίο εμφανίζεται χωρίς καθόλου ρούχα. Η Delia βλέπει τη Melinda να μιλάει για ακόμα μία φορά με τον εαυτό της και έτσι η Melinda αποφασίζει να της αποκαλύψει το μυστικό της.

* Επεισόδιο 20/The Collector

Η Melinda συναντά έναν άντρα, ο οποίος έχει τις ίδιες ικανότητες με εκείνη. Αργότερα, μαθαίνει ότι αυτός έχει άλλα σχέδια για τους νεκρούς.

* Επεισόδιο 21/The Prophet

Η Melinda επισκέπτεται το δήμαρχο του Grandview και του ζητάει να ακυρώσει το επιμνημόσυνη δέηση που διοργανώνει. Παράλληλα επικοινωνεί με ένα φάντασμα που της ζητάει να βρει ένα μικρό κορίτσι με το όνομα Kristen.

* Επεισόδιο 22/The Gathering

Πέντε ατυχήματα και τέσσερα σημάδια... Κάτι κακό πρόκειται να συμβεί. Η Melinda ανησυχεί για την ασφάλεια των αγαπημένων της προσώπων, όταν ένα φάντασμα- προφήτης της δείχνει οράματα από το μέλλον.

### Σαιζόν 3:2007-2008

* Επεισόδιο 1/The Underneath

Η Jennifer πηγαίνει στο μαγαζί της Melinda για να της πουλήσει αντικείμενα που βρήκε στο σπίτι των προγόνων της. Η Melinda τη βοηθάει με τον πατέρα της, ο οποίος απεβίωσε όταν ήταν ακόμα μικρή.

* Επεισόδιο 2/Don't Try This at Home

Η Melinda βοηθάει μία παρέα από φοιτήτριες, καθώς μία φίλη της πέθανε και άρχισε να τη στοιχειώνει. Ταυτόχρονα, η Melinda πρέπει να πείσει τη Rachel ότι δεν είναι η Bloody Mary.

* Επεισόδιο 3/Haunted Hero

Ο Matt, ο φίλος του Jim, ο οποίος υπηρέτησε στο στρατό και όλοι οι συμπολεμιστές του πέθαναν στη μάχη, επιστρέφει σπίτι έχοντας απώλεια μνήμης. Οι συμπολεμιστές του εμφανίζονται στη Melinda προκειμένου να τον βοηθήσουν.

* Επεισόδιο 4/No Safe Place

Ένας δικηγόρος ζητάει τη βοήθεια της Melinda. Ο Shane της λέει ότι τον κυνηγάει το φάντασμα του νεκρού του πελάτη. Σύντομα η Μelinda ανακαλύπτει ότι ο Shane δεν της έχει πει την αλήθεια.

* Επεισόδιο 5/Weight of What Was

Είναι Halloween και ο Gabriel επιστρέφει στο Grandview, ενώ η Melinda μαθαίνει περισσότερα για το τι κρύβεται πίσω από την υπόθεση που ερευνούν.

* Επεισόδιο 6/Double Exposure

Η Melinda και ο καθηγητής Payne συναντιούνται με μία άλλη καθηγήτρια που λέγεται ότι διατηρούσε δεσμό με ένα φοιτητή ο οποίος πρόσφατα έχασε τη ζωή του σε ατύχημα.

* Επεισόδιο 7/Unhappy Medium

Η Melinda και ο Jim μιλούν για την απαγωγή ενός κοριτσιού. Η Melinda πιστεύει ότι το μέντιουμ που έχει προσεγγίσει η οικογένεια της απαχθείσας αποσκοπεί στο να αποσπά χρήματα. Η Melinda διαπιστώνει ότι κάτι άλλο έχει συμβεί στο κορίτσι.

* Επεισόδιο 8/Bad Blood

Η Melinda επικοινωνεί με ένα ζευγάρι φαντασμάτων, το οποίο αρνείται να περάσει στον κόσμο των νεκρών και παρενοχλεί έναν άντρα και την κόρη του. Η Μelinda δέχεται να παίξει μαζί τους ένα παιχνίδι με 20 ερωτήσεις.

* Επεισόδιο 9/All Ghosts Lead to Grandview

Καθώς η Melinda και ο Jim φροντίζουν τη Becca, η Melinda διαπιστώνει ότι και η Becca μπορεί επίσης να βλέπει τους νεκρούς.

* Επεισόδιο 10/Holiday Spirit

Η Melinda βρίσκεται στο σπίτι ενός νεαρού αγοριού, του Riley. Καθώς στολίζουν το Χριστουγεννιάτικο δέντρο, προσπαθεί να τον κάνει να της ανοιχτεί και να της μιλήσει για τα περίεργα πράγματα που βλέπει.

* Επεισόδιο 11/Slam (a.k.a. Slambook)

Η Melinda βοηθάει τον Ned και έρχεται αντιμέτωπη με διάφορα προαισθήματα. Κατά τη διάρκεια της διαδικασίας η Melinda μελετά τα κουτσομπολιά του σχολείου και προσπαθεί να καταλάβει τους λόγους που της προκαλούν όλα αυτά τα προαισθήματα.

* Επεισόδιο 12/First Do No Harm

Η Melinda βοηθάει ένα φάντασμα το οποίο κατηγορεί τον Jim για τον απροσδόκητο θάνατο του σε μια έκρηξη.

* Επεισόδιο 13/Home But Not Alone

Περίεργα συμβάντα περικυκλώνουν την καινούρια κοπέλα του Ned και την οικογένεια της. Ο Ned απευθύνεται στη Melinda για βοήθεια καθώς πιστεύει ότι τους έχει στοιχειώσει το πνεύμα του νεκρού πατέρα της οικογένειας.

* Επεισόδιο 14/The Gravesitter

Όταν η Melinda βρίσκει συνεχώς την πόρτα του μαγαζιού της βαμμένη με γκράφιτι ψάχνει σε όλη την πόλη τον δράστη. Παράλληλα, αναγκάζεται να περάσει στη σκοτεινή πλευρά του Grandview για να βοηθήσει το τελευταίο πνεύμα που πέρασε στον κόσμο των νεκρών.

* Επεισόδιο 15/Horror Show

Ένας φοιτητής στοιχειώθηκε από ένα φάντασμα την ώρα που παρακολουθούσε μία ταινία τρόμου και η Melinda ερευνά τι συνέβη. 

* Επεισόδιο 16/Deadbeat Dads

Η Melinda συναντιέται με τον Carl, τον ντετέκτιβ που προσέλαβε για να εντοπίσει τα ίχνη του πατέρα της, όταν εγκατέλειψε την ίδια και τη μητέρα της. Ο Carl φτάνει για να της δώσει τις πληροφορίες που συγκέντρωσε, όταν κάτι περίεργο του συμβαίνει την ώρα που της μιλάει.

* Επεισόδιο 17/Stranglehold

Καθώς η Melinda προσπαθεί να εξηγήσει ένα περίεργο όνειρο, μαθαίνει κάποια εκπληκτικά νέα για τον πατέρα της.

* Επεισόδιο 18/Pater Familias

Η Melinda ανακαλύπτει την αλήθεια για το παρελθόν της οικογένειας της μέσα από μία σειρά σωματικών χαρακτηριστικών.

### Σαιζόν 4:2008-2009

* Επεισόδιο 1/Firestarter

Η Eli έχει μια επιθανάτια εμπειρία όταν ο Jim τη σώζει από τη φωτιά. Η Melinda γίνεται φίλη με την Eli και ανακαλύπτει ότι και οι δύο έχουν τις ίδιες ικανότητες.

* Επεισόδιο 2/Big Chills

Η Melinda συγκεντρώνει μερικούς πρώην συμμαθητές της μετά τον ξαφνικό θάνατο ενός από την παρέα.

* Επεισόδιο 3/Ghost in the Machine

Η Melinda βρίσκει ένα φάντασμα που ακολουθεί νέα κορίτσια στη διαδικτυακή ομάδα ηλεκτρονικών παιχνιδιών του Ned.

* Επεισόδιο 4/Save Our Souls

Η Melinda και ο Jim φεύγουν για μια ρομαντική κρουαζιέρα, όπου η Melinda βρίσκει ένα μπερδεμένο και θυμωμένο φάντασμα που ακολουθεί ένα άλλο ζευγάρι.

* Επεισόδιο 5/Bloodline

Η Melinda ανακαλύπτει ότι το φάντασμα μιας αθλήτριας γυμνασίου ακολουθεί μια οικογένεια που δεν είναι η δική της.

* Επεισόδιο 6/Imaginary Friends & Enemies

Κατά τη διάρκεια του γάμου του φίλου του Jim, ένας φανταστικός φίλος ενός μικρού κοριτσιού παίζει ένα επικίνδυνο κρυφτό. Εξαρτάται από τη Melinda αν θα μπορέσει να ηρεμήσει τα φαντάσματα που δημιουργούν αυτή την αναστάτωση.

* Επεισόδιο 7/Threshold

Η Melinda δυσκολεύεται να βοηθήσει το φάντασμα ενός τηνέιτζερ γιατί συμβαίνουν μεγάλες αλλαγές στην προσωπική της ζωή.

* Επεισόδιο 8/Heart & Soul

Η Melinda έλκεται από έναν άντρα που έχει πάθει αμνησία, και αισθάνεται την ανάγκη να τον βοηθήσει να ξαναβρεί τη μνήμη του. 

* Επεισόδιο 9/Pieces of You

Η Melinda ανακαλύπτει το μυστικό που κρύβεται πίσω από την εξαφάνιση ενός κοριτσιού πριν 12 χρόνια.

* Επεισόδιο 10/Ball & Chain

Η Melinda βοηθάει ένα φάντασμα που πρέπει να αποδεχθεί τον γάμο της για να περάσει απέναντι. 

* Επεισόδιο 11/Life on the Line

Η Melinda βοηθάει μια οικογένεια που έχει πάθει σοκ μετά απόένα περίεργο ατύχημα. Παράλληλα, η Delia εύχεται να μην πίστευε ακόμα όταν συναντά το πρώτο της φάντασμα. 

* Επεισόδιο 12/This Joint's Haunted

Η Melinda αντιμετωπίζει το μεγαλύτερό της φόβο κατά τη διάρκεια ενός ταξιδιού με τον Sam. Στο δρόμο τους συμβαίνουν πολύ ανησυχητικά περιστατικά. 

* Επεισόδιο 13/Body of Water

Μετά την ανακάλυψη ενός ομαδικού τάφου, το Grandview αντιμετωπίζει μια μαζική εμφάνιση φαντασμάτων, ενώ έρχεται στην πόλη και ο μεγαλύτερος φόβος της Melinda. 

* Επεισόδιο 14/Slow Burn

Η Melinda βοηθάει το φάντασμα μιας καταπιεστικής μητέρας που έχει ένα πολύ σκοτεινό μυστικό. 

* Επεισόδιο 15/Greek Tragedy

Αφού ο Sam τσακώνει τη Melinda iνα λέει ψέματα για πολλοστή φορά, αναθεωρεί τη στάση του για τη σχέση τους. 

* Επεισόδιο 16/Ghost Busted

Η αντίδραση του Sam στο δώρο της Melinda δεν είναι αυτή που η Melinda περίμενε. 

* Επεισόδιο 17/Delusion of Grandview

Ο Sam βοηθάει τη Melinda η οποία προσπαθεί να ανακαλύψει τι συμβαίνει σε ένα νηπιαγωγείο πριν συμβεί κάτι κακό. 

* Επεισόδιο 18/Leap of Faith

Ένας μηχανικός, που ήταν πολύ επιτυχημένος στη δουλειά του, έχει πολλά κοινά με το Sam. 

* Επεισόδιο 19/Thrilled to Death

Μια νεαρή γυναίκα που μένει στο κτίριο του Eli είναι στοιχειωμένη. 

* Επεισόδιο 20/Stage Fright

Ένα φάντασμα δημιουργεί προβλήματα στα γυρίσματα ενός τηλεοπτικού σόου στην κεντρική πλατεία του Grandview. 

### Σαιζόν 5:2009-2010

* Επεισόδιο 1/Birthday Presence

Μια νέα γυναίκα που πέθανε στη γέννα του γιου της στοιχειώνει το μωρό της Melinda. 

* Επεισόδιο 2/See No Evil

Η Melinda ερευνά ένα "καταραμένο" email που κάνει όλους όσους δεν το προωθούν αμέσως να διατρέχουν κίνδυνο. 

* Επεισόδιο 3/Till Death Do Us Start

Μια περίεργη οικογενειακή συνάθροιση προκύπτει μετά την καρδιακή προσβολή του πατέρα του Eli. Ο Eli συναντιέται επίσης και με τη μητέρα του η οποία δεν έχει καταφέρει να περάσει στην επόμενη ζωή εδώ και 10 χρόνια. 

* Επεισόδιο 4/Do Over

Η Melinda βοηθάει ένα νεκρό γιατρό που ξαναζεί μια εγχείριση που δεν πήγε καλά. 

* Επεισόδιο 5/Cause For Alarm

Η Melinda βοηθάει τον Eli με έναν ασθενή που πολιορκείται από το φάντασμα της αδελφής του. Παράλληλα, ο Jim και η Melinda ανησυχούν για κάποια πράγματα που βλέπει ο Aiden. 

* Επεισόδιο 6/Head Over Heels

Ο Ακέφαλος Καβαλάρης του μύθου στοιχειώνει τη Melinda. Η Melinda ανησυχεί για την ασφάλεια του Aiden όταν το βιβλίο για το μύθο εμφανίζεται στην τάξη του. 

* Επεισόδιο 7/Devil's Bargain

Η ανησυχία της Melinda για τον Aiden, όπως και η φοβία του για τις σκιές, μεγαλώνει. Παράλληλα, ο Jim πιστεύει ότι ένας συνάδελφός του μπορεί να είναι υπεύθυνος για την εξαφάνιση ενός φοιτητή. 

* Επεισόδιο 8/Dead Listing

Όταν ένα φάντασμα οδηγεί τη Melinda στο σώμα του, η Melinda βρίσκεται μπλεγμένη στην μυστηριώδη υπόθεση δολοφονίας ενός ζευγαριού μεσιτών. 

* Επεισόδιο 9/Lost In The Shadows

Ο Aiden συναντάει το φάντασμα ενός μικρού κοριτισού που πέθανε από λευχαιμία. Η Melinda ανησυχεί για την ασφάλεια του γιου της όταν το φάντασμα απειλεί τη Melinda να μην μπει στο δρόμο της. 

* Επεισόδιο 10/Excessive Forces

Ένας νέος, ο θάνατος του οποίου είχε χαρακτηριστεί ατύχημα, κατευθύνει τη Melinda προς έναν αστυνομικό του Grandview ο οποίος τελικά μπορεί να τον είχε σκοτώσει. 

* Επεισόδιο 11/Dead Air

Η Melinda βοηθάει τον Ned, ο οποίος έχει στοιχειωθεί από ένα φάντασμα στο ραδιοφωνικό σταθμό του Grandview. 

* Επεισόδιο 12/Blessings In Disguise

Ο Ned ερωτεύεται μια νεαρή χορεύτρια, της οποίας η οικογένεια κρύβει ένα μεγάλο μυστικό. Η Melinda προσπαθεί να ξεσκεπάσει αυτό το μυστικό πριν είναι πολύ αργά. 

* Επεισόδιο 13/Living Nightmare

Όταν η Melinda ανακαλύπτει ένα οικογενειακό μυστικό, χάος αρχίζει να επικρατεί στο νοσοκομείο του Grandview καθώς ένα φάντασμα χωρίς κάποιο ιδιαίτερο λόγο αρχίζει να κυνηγάει έναν ασθενή. 

* Επεισόδιο 14/Dead to Me

Όταν ο καθηγητής ανθρωπολογίας του Ned στοιχειώνεται από ένα φάντασμα το οποίο είναι κρυφός θαυμαστής του, προσπαθεί να λύσει το μυστήριο κάνοντας επίκληση στο πνεύμα του. Αντ’αυτού, όμως, έρχεται ένα άλλο και η ζωή κάποιου κινδυνεύει. 

* Επεισόδιο 15/Implosion

Στο 100 επεισόδιο της σειράς ένα φάντασμα προειδοποιεί τη Melinda ότι μία βόμβα που έχει χαθεί από μία κρυμμένη χωματερή πυρομαχικών θα κοστίσει τη ζωή κάποιου. Το συγκεκριμένο επεισόδιο το έχει σκηνοθετήσει η Jennifer Love Hewitt.

* Επεισόδιο 16/Old Sins Cast Long Shadows

Οι σκοτεινές δυνάμεις παλεύουν για την ψυχή ενός νεαρού κοριτσιού, το οποίο δεν μπορεί να δραπετεύσει από το στοιχειωμένο σπίτι, στο οποίο έχει παγιδευτεί τα τελευταία χρόνια. 

* Επεισόδιο 17/On Thin Ice

Η Melinda και ο Avery βοηθάνε έναν σκιτσογράφο να ανακαλύψει γιατί τα σχέδια του προμηνύουν το κοντινό του μέλλον.

* Επεισόδιο 18/Dead Eye

Ένα φάντασμα ντυμένο κλόουν στοιχειώνει το σπίτι της Melinda και ο Eli τη βοηθάει να εξιχνιάσει το μυστήριο, το οποίο έχει να κάνει με την απληστία και την υποψία. 

* Επεισόδιο 19/Lethal Combination

Όταν η ζωή του Aiden απειλείται, η Melinda ψάχνει να βρει την αλήθεια και στήνει μια εξονυχιστική έρευνα σχετικά ζωή ενός θυμωμένου και δολοφονημένου φαντάσματος.

* Επεισόδιο 20/Blood Money

Η Melinda βρίσκεται σε κίνδυνο, όταν ερευνά μια υπόθεση απαγωγής, η οποία δεν εξιχνιάστηκε ποτέ. 

* Επεισόδιο 21/Dead Ringer

Η Melinda βρίσκεται στη μέση σε μία υπόθεση εκδίκησης, όταν ανακαλύπτει ότι το φάντασμα με το οποίο ασχολείται αποδεικνύεται να είναι ζωντανό. 

* Επεισόδιο 22/The Children's Parade

Όταν η Melinda ακολουθεί ένα στοιχείο που την οδηγεί σ’ ένα νοσοκομείο, τόσο η ίδια όσο και ο Aiden έρχονται αντιμέτωποι με τρομακτικές υπερφυσικές δυνάμεις.

Εξωτερικοί σύνδεσμοι
--------------------

* FOX Life-Ghost Whisperer επίσημη ελληνική ιστοσελίδα